Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 696/13/8806	Košice, 19.11.2013
EEČ : 2-65-347-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v obci XXXXX, okres XXXXX, od začiatku mája 2012, najmenej do 21. 10. 2013, ako otec Sofie  Ivančovej, nar, XXXXX . XXXXX, nar. XXXXX a XXXXX, nar. XXXXX, zverených do výchovy a starostlivosti matke detí XXXXX, žijúcej v obci XXXXX, okres Košice - okolie,  neprispieval pravidelne na ich výživu, hoci mu táto povinnosť vyplýva zo Zákona o rodine, pritom  právoplatným verdiktom Okresného súdu Košice - okolie sp.zn. 17 C  16/2010 z 28.06.2011 bola mu určená  výška alimentačnej povinnosti stanovená zákonom č. 601/2003 Z.z.  v rozsahu 30% zo sumy životného minima a tak mu vznikol dlh na bežnom výživnom 1 200,18 -  €, pritom bol právoplatným trestným rozkazom  sp. zn. Okresného súdu Košice - okolie sp. zn. 6 T105/2012 odsúdený za prečin  § 207 ods. 1,3 písm.c/ Tr. zákona,  

lebo nie je tento skutok trestným činom a nie je dôvod na postúpenie veci

Odôvodnenie:
Uznesením vyšetrovateľa OR PZ, Odboru kriminálnej polície, Košice - okolie sp. zn. ČVS:ORP-498/OVK-KS-2013 bolo 21. 08. 2013 rozhodnuté o vznesení obvinenia XXXXX za trestný čin zanedbania povinnej výživy podľa § 207 ods. 1, ods. 3 písm. c/ Trestného zákona. Uznesenie o vznesení obvinenia bolo obvinenému riadne doručené 26. 08. 2013.

        Sociálne nežiadúceho konania sa mal páchateľ dopustiť tak, ako to deklaruje výrok tohto rozhodnutia.

Vyšetrovateľka OR PZ, Odboru kriminálnej polície Košice - okolie predložila 25.10.2013 spis s návrhom na postup podľa § 215 ods. 1 písm. b/ Trestného poriadku. 

Preskúmaním dôkazného materiálu zabezpečeného v rámci prípravného konania som zistil, že návrh vyšetrovateľky PZ je seriózny a má solídnu oporu v dôkaznom statuse.

Obvinený ponúkol riešenie - zameškanú elementárnu rodičovskú povinnosť plniť v rámci svojich možností a schopností . Predložil o tom doklad. V období, za ktoré je stíhaný dokumentoval čiastkové vyplatenie alimentov v prospech oprávnených maloletých detí, adresované ich matke XXXXX v celkovej  sume 835,- €. Nie je to však plná hodnota  povinnej vyživovacej povinnost voči oprávneným maloletým deťom.

  XXXXX  zdôraznil, že  vyživovaciu povinnosť sa snažil plniť podľa svojich schopností a možností. Napriek tomu, že bol riadne evidovaný ako záujemca o prácu Úradom práce a sociálnych vecí a rodiny Košice pod sp.zn. KEO/SHNKS SOC/2013/100949 ,   poberal iba  dávku v hmotnej núdzi. Sám sa však snažil si prácu , čo i len príležitostnú  nájsť. Ak sa mu to podarilo,  aj keď zčasti plnil vyživovaciu povinnosť.

Matka detí akceptovala množstvo finančných prostriedkov, ktoré obvinený ako vyživovaciu povinnosť svojím potomkom poskytol. Nie je to však  suma plnohodnotná , súdom určená v plnej výške .

Správa ÚPSVaR Košice z  11.09.2013  svedčí o tvrdení  XXXXX o jeho registrácii ako záujemcovi o prácu, ktorá mu  nebola od 01.06.2012 do 31..08.2013 objektívne štátom poskytnutá .

 Z faktografického materiálu zabezpečeného v prípravnom konaní je evidentná snaha obvineného, v medziach svojich sociálnych i ekonomických možností, plniť základnú rodičovskú povinnosť voči jeho maloletému potomkovi, pričom za trestne stíhaný čas objektívne nezaplatil 380,54 ,-€.  

Vzhľadom na konštatované fakty považujem aplikáciu ustanovenia § 215 ods. 1 písm. b/ Trestného poriadku za primeranú, majúcu objektívnu oporu v dôkaznom aparáte. Preto som rozhodol o zastavení trestného stíhania ako to deklaruje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor